**Μελίσσια, 01/04/2022**

**Προς**

1. **Διεύθυνση Διοικητικών Υπηρεσιών Δήμου Πεντέλης**
2. **Δήμαρχο Πεντέλης κ. Κεχαγιά Δήμητρα**

**Κοιν:**

1. **Υπουργείο Εσωτερικών / Διεύθυνση Διαχείρισης Ανθρώπινου Δυναμικού**
2. **Αποκεντρωμένη Διοίκηση Αττικής**
3. **Σύλλογος Εργαζομένων Δήμου Πεντέλης**
4. **Πρώην εργαζόμενοι ΟΚΠΑ και ΟΠΑΘ Δήμου Πεντέλης**

**Θέμα: Υποχρέωση τροποποίησης Οργανισμού Εσωτερικής Υπηρεσίας Δήμου Πεντέλης**

Σύμφωνα με το άρθρο 318 του Νόμου 1188/1981 περί “Ενταξις υπαλλήλων ειδικών ταμείων και άλλων νομικών προσώπων”, το προσωπικό των καταργούμενων Νομικών Προσώπων, “εφ` όσον η εκπλήρωσις του σκοπού αυτών αναλαμβάνεται καθ` οιονδήποτε τρόπον υπό των δήμων και κοινοτήτων, διατηρείται εν τη υπηρεσία του οικείου δημου ή κοινότητος μέχρις οργανώσεως της υπηρεσίας ταύτης, δια τροποποιήσεως του οργανισμού της εσωτερικής υπηρεσίας, ότε επιτρέπεται η ένταξις αυτού εις αντιστοίχους τακτικάς θέσεις επί τη βάσει των ουσιαστικών αυτών προσόντων και των εν τω οργανισμώ οριζομένων προϋποθέσεων δια την κατάληψιν των θέσεων τούτων. Η κατά τ` ανωτέρω τροποποίησις του οργανισμού εσωτερικής υπηρεσίας ενεργείται εντός εξ μηνών από της αναλήψεως υπό του δήμου ή κοινότητος της οικείας υπηρεσίας, εντός δε εξαμήνου από της εγκρίσεως της τροποποιήσεως του οργανισμού ενεργείται η ένταξις του προσωπικού”.

Ερωτάται η διοίκηση:

1. Για ποιο λόγο δεν έχει έρθει μέχρι σήμερα προς ψήφιση, δυόμισι χρόνια μετά την κατάργηση των ΝΠΔΔ του Δήμου Πεντέλης, ΟΚΠΑ ([ΑΔΣ 169/2019 ΑΔΑ: ΩΝΛΨΩΞ3-ΒΩΥ](https://diavgeia.gov.gr/doc/%CE%A9%CE%9D%CE%9B%CE%A8%CE%A9%CE%9E3-%CE%92%CE%A9%CE%A5?inline=true)) και ΝΠΔΔ ΟΠΑΘ ([ΑΔΣ 170/2019 ΑΔΑ: ΨΕ6ΔΩΞ3-9Υ7](https://diavgeia.gov.gr/doc/%CE%A8%CE%956%CE%94%CE%A9%CE%9E3-9%CE%A57?inline=true)), η τροποποίηση του Οργανισμού Εσωτερικής Υπηρεσίας του Δήμου Πεντέλης όπως ο νόμος ορίζει;
2. Γνωρίζετε ότι αυτή η αμέλεια δημιουργεί σοβαρά προβλήματα στη διοικητική λειτουργία των υπηρεσιών, στην επαγγελματική τους ανέλιξη, και στη χρήση των δικαιωμάτων μετάταξης και κινητικότητας τους;
3. Πότε σκοπεύετε να φέρεται το θέμα προς ψήφιση στο Δημοτικό Συμβούλιο;

Οι δημοτικοί σύμβουλοι

Παλαιοδήμος Άγγελος

Φρεμεντίτης Σπύρος

Κρανιώτης Παναγιώτης